  Майя Бывальцева Та дырлы Удмуртиын 30,5 процентэз улӥсьёс коронавируслы пумит вакцинлэсь огзэ ке но люкетсэ пуктӥзы. Пӧлысьтызы ӝыныезлэсь уноез – 60 арессэс ортчем арлыдоос. Со сярысь элькунысь тазалыкез утёнъя министерстволэн пресс-службаез ивортӥз. Гудырикошкон пумозь 693 адямилы прививка лэсьтыны чакламын, со 18 ареслэсь бадӟымъёс пӧлысь 60 процентэз шаерамы улӥсьёс. Удмуртиысь Роспотребнадзорлэн иворэмезъя, прививка пуктэм бере коронавирусэн черлан 60 учыр пусъемын. Ваньзылэн висёнзы капчиен ортчиз Иммунитет нырысетӥ прививкаез пуктэм бере 35-40 нунал ортчыса гинэ кылдэ. Соин ик ми та вакытэ тазалыктэс золгес эскерыны куриськом – мугордылы стрессъёслэсь палэнскыны, секыт ужлэсь возиськыны тырше, эн кынмылэ яке укыр пӧсьын эн улэ Елена Корякина, Удмуртиысь тазалыкез утёнъя министерствоысь вакцинопрофилактикая валтӥсь внештатной ӧнерчиВакциналэсь кыкетӥ компонетсэ нырысетӥез бере 21 нунал ортчыса пуктыны кулэ. Но со нуналэ кыӵе муген ӧз ке пӧрмы, вискыз троссэ куать арня луыны быгатэ. Тодэ вайытом, 9-тӥ пӧсьтолэзьлы элькунын 211 сюрс 632 адями коронавируслэсь прививка пуктӥз, со пӧлысь 152 сюрс 19-эз кыкетӥ люкетсэ басьтӥзы ни. Тегъёс: Тазалык Ижкар Удмуртия коронавирус прививка  